CELEX: 62013TN0435
Language: el
Date: 2013-08-20 00:00:00
Title: Υπόθεση T-435/13: Προσφυγή-αγωγή της 20ής Αυγούστου 2013 — Triarii κατά Επιτροπής

19.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/21
            
         Προσφυγή-αγωγή της 20ής Αυγούστου 2013 — Triarii κατά Επιτροπής
   (Υπόθεση T-435/13)
   2013/C 304/37
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Triarii BV (Χάγη, Κάτω Χώρες) (εκπρόσωπος: G. Verhellen, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής (ENER B 1/IMMR(2013) ENER.B.1.2638778), της 20ής Ιουνίου 2013, προκειμένου η προσφορά της προσφεύγουσας να περιληφθεί στον διαγωνισμό,
            
         
               —
            
            
               σε περίπτωση που το Γενικό Δικαστήριο εκδώσει την απόφασή του, όπως ζητείται, μετά τη σύναψη της συμβάσεως με ορισμένο διαγωνιζόμενο:
               
                           —
                        
                        
                           να ακυρώσει τον τρέχοντα διαγωνισμό αριθ. ENER/B1/2013-371 προκειμένου να δοθεί στην προσφεύγουσα η δυνατότητα να υποβάλει νέα προσφορά,
                        
                     
                           —
                        
                        
                           να ακυρώσει την απόφαση που θα εκδώσει η Ευρωπαϊκή Επιτροπή περί συνάψεως της συμβάσεως που αφορά τον διαγωνισμό αριθ. ENER/B1/2013-371 με ορισμένο διαγωνιζόμενο και/ή
                        
                     
                           —
                        
                        
                           να επιδικάσει αποζημίωση για τη ζημία που υπέστη η προσφεύγουσα από την απωλεσθείσα ευκαιρία, λόγω του αποκλεισμού της από τον διαγωνισμό αριθ. ENER/B1/2013-371.
                        
                     
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής, η προσφεύγουσα προβάλλει δύο λόγους.
   
               1)
            
            
               Με τον πρώτο λόγο, η προσφεύγουσα υποστηρίζει ότι το Γενικό Δικαστήριο είναι αρμόδιο να εκδικάσει την υπόθεση αυτή, σύμφωνα με το άρθρο 263 ΣΛΕΕ.
            
         
               2)
            
            
               Με τον δεύτερο λόγο, η προσφεύγουσα προβάλλει ότι η Επιτροπή, με τη συμπεριφορά της, της προκάλεσε τη δικαιολογημένη εντύπωση ότι η προσφορά της είχε κοινοποιηθεί εμπροθέσμως.